Ернесто Карденал
Празни бирени сандъци и угарки…

Превод от испански: Александър Муратов, Атанас Далчев, 1968

chitanka.info

Празни бирени сандъци и угарки

от цигари бяха дните ми самотни.

Както фигури на телевизора в екрана

преминават и се губят, тъй животът ми премина,

Както бързите автомобили по шосето

с музика на радио и смехове момински…

Мина бърза хубостта като модела

на колите и излезлите от мода песни.

Не остана нищо от онез години, нищо,

само празни бирени сандъци и угарки,

смях във снимки моментални, скъсани билети,

стърготините, с които баровете призори метяха.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.